Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Republikaanien presidenttiehdokas Trump voitti tänään ylivoimaisesti.
Voittouutinen sai lämpimän vastaanoton Israelissa.
Jerusalemin pormestari Barkat pyytää Trumpia pitämään lupauksensa -
siirtämällä USA:n suurlähetystön Jerusalemiin.
USA:n tukemat syyrialaistaistelijat etenevät kohti Raqqaa -
ja ovat vallanneet useita kyliä Isisiltä.
Republikaanien presidenttiehdokas Donald Trump voitti ylivoimaisesti -
demokraattien Hillary Clintonin.
Clinton soitti aamulla Trumpille myöntääkseen tappionsa, -
kun Trump oli saavuttanut 288 valitsijamiestä -
― 18 enemmän kuin voittoon vaadittavat 270 valitsijamiestä.
Minulla on suuri kunnia -
ja etuoikeus -
saada esitellä teille -
Yhdysvaltojen vastavalittu presidentti Donald Trump.
Sain juuri puhelun ministeri Clintonilta.
Hän onnitteli meitä voitostamme.
Minä onnittelin häntä ja hänen perhettään -
erittäin kovasti taistellusta kampan- jasta. Hän taisteli todella lujasti.
Uutinen Trumpin voitosta otettiin lämpimästi vastaan Israelissa.
Israelilaisvirkamiehet pitivät -
republikaaniehdokasta juutalaisvaltion turvallisuuden -
ja kansallisten intressien kannalta parempana vaihtoehtona.
Jerusalemin pormestari Nir Barkat oli ensimmäisten onnittelijoiden joukossa.
Hän onnitteli kirjeitse Donald Trumpia tämän ratkaisevasta voitosta.
Barkat kirjoitti olevansa "varma, että Trump jatkaa presidenttinä -
Jerusalemin aseman lujittamista Israelin pääkaupunkina".
Pormestari lisäsi: "Jerusalemissa odotetaan innolla Trumpin päätöstä -
siirtää Yhdysvaltain suurlähetystö Tel Avivista Israelin pääkaupunkiin, -
juutalaiskansan ikuiseen sydämeen Jerusalemiin."
Näin Trump toteuttaisi useaan otteeseen lausumansa lupauksen.
Kanssani studiossa on The Jerusalem Report -aikakauslehden päätoimittaja-
Ilan Eviatar. Tervetuloa Ilan. - Kiitos Jonathan.
Millaista merkitystä näillä vaaleilla on Israelille?
- Trumpin presidenttiyden merkitys Israelille -
riippuu mielestäni paljon siitä, -
mikä ero on Trumpin kampanjapuheiden ja sen välillä, -
mitä hän tulee tekemään käytännössä.
- Donald Trumphan lupasi kampanjointinsa aikana, -
että hän aikoo siirtää Yhdysvaltain suurlähetystön -
Tel Avivista Jerusalemiin.
Kuinka todennäköistä tämä on lähitulevaisuuden näkökulmasta?
- Jää vielä arvailujen varaan, -
siirtääkö Trump todella suurlähetystön Jerusalemiin.
Hänen neuvonantajansa ovat kyllä olleet asiasta vakuuttuneita.
Kongressi hyväksyi v. 1995 lain, joka valtuutti -
siirtämään suurlähetystön Jerusalemiin vuoteen 1999 mennessä.
Presidentit Bush, Clinton ja Obama eivät ole kuitenkaan -
panneet lakia täytäntöön kansallisen turvallisuuden intresseihin vedoten.
Kuten tiedämme, Jerusalem on räjähdysherkkä aihe.
Opetusministeri Naftali Bennet totesi juuri lausunnossaan, -
että Trumpin voitto voi merkitä loppua kahden valtion ratkaisulle -
ja palestiinalaisten valtiohaaveille. Miten kommentoisit tätä?
Israelin oikeisto juhlii jo. Bennet sanoi Trumpin voittoa -
mahdollisuudeksi luopua hetimmiten palestiinalaisvaltion ajatuksesta.
Tästä ei mielestäni ole enää suurta askelta siihen, että aletaan vaatia -
Länsirannan tai sen joidenkin osien liittämistä Israeliin.
The Jerusalem Reportin päätoimittaja Ilan Eviatar, kiitos paljon.
Sitten Israeliin Golanille: -
Syyriasta ammuttu raketti räjähti aamulla Israelin alueella.
Loukkaantumisia tai vahinkoja ei tullut tietoon.
Israelin armeijalähteet kertoivat TV7:lle, -
että raketti ei ollut tahallinen, vaan se oli lähtöisin Syyrian hallituksen -
ja al-Qaidaan kuuluvan Jabhat Fateh al-Shamin välisistä taisteluista.
Lähteet kuitenkin korostivat, että Israel pitää Syyrian hallitusta -
päävastuullisena kaikkiin Syyriasta tehtyihin iskuihin.
Lisäksi Israelin armeija pidättää itsellään oikeuden vastata iskuihin, -
jotka vaarantavat juutalaisvaltion siviiliväestön ja suvereniteetin.
Sitten Israelin pohjoisnaapurin konfliktiin: -
USA:n tukemat syyrialaistaistelijat ovat edenneet kohti Raqqaa -
ja vallanneet useita kyliä Isisiltä. Sotilasvirkamiesten arvioiden mukaan-
Isisin ajaminen Raqqan tukikohdasta Syyriassa ei tule olemaan helppoa.
Maajoukot ovat saaneet Raqqan ympäristössä voittoja -
USA-johtoisen liittouman ilmaiskujen tukemana.
Syyrian demokraattisten joukot (SDF) -
tähtäävät nyt Raqqan saartamiseen.
SDF muodostuu Syyrian kurdien YPG:stä ja joistakin arabiryhmistä.
Saarto lisäisi painetta Isisiä kohtaan,-
nyt kun myös sen Irakin tukikohtaan Mosuliin on käynnissä suurhyökkäys.
Taistelumme jatkuvat nyt toista päivää.
Etenemme kohti Raqqaa -
ja aiomme pelastaa alueen väestön.
Nyt suuntaamme Leqtaan.
Se on strateginen kylä, jossa Isis valmistaa autopommeja.
Etenemme yhdessä YPG- ja YPJ-joukkojen kanssa.
Tyhjennämme nuo alueet rikollisista.
Olemme voitokkaita.
Kurdien YPG-joukkojen osallistuminen Raqqa-operaatioon suututtaa Turkkia.
Turkki pitää YPG:tä osana PKK:ta.
PKK on kansainvälisesti luokiteltu terrorijärjestö, -
joka on kapinoinut Turkkia vastaan 30 vuoden ajan.
Turkin ulkoministeri Cavusoglu syytti lehdistötilaisuudessa USA:ta -
YPG:n aseistamisesta. Hän varoitti, -
että lännen aseita käytetään terroritoimiin Turkin maaperällä.
USA väittää, ettei se aseista YPG:tä. Me taas olemme tienneet -
Kobanin hyökkäyksestä asti asian olevan päinvastoin.
Takavarikoimme osan näistä aseista PKK-taistelijoilta Turkissa.
PKK:lla ja YPG:llä ei ole eroa.
Älköön kukaan vaivautuko väittämään meille muuta, -
koska tiedämme totuuden.
Nämä taistelijat ovat samassa leirissä. Kyse on samasta terroristiryhmästä.
Syyrian armeija liittolaisineen sanoo ottaneensa haltuunsa -
Aleppon lounaispuolella olevan strategisen alueen -
otettuaan ensin raskaasti yhteen kapinallisjoukkojen kanssa.
Molemmilta osapuolilta on tullut kuitenkin ristiriitaista tietoa siitä, -
mikä taho hallitsee nyt aluetta.
Alue sijaitsee hallituksen hallussa ole- van, Aleppoon johtavan tien varrella.
Syyrian sotaa tarkkaileva järjestö The Syrian Observatory for Human Rights-
sanoo hallituksen joukkojen saaneen alueen kokonaan hallintaansa.
Järjestön mukaan kyse on -
hallituksen tärkeimmästä voitosta Aleppossa sitten syyskuun.
Raporttien mukaan Syyrian hallituksen joukot ovat saaneet nämä voittonsa -
ilman Venäjän ilmatukea, sillä Venäjä jatkaa edelleen tulitaukoa Aleppossa.
Venäjä korosti, että tulitaukoa jatkettaisiin niin kauan -
kuin kapinalliset ja al-Qaidaan kuuluvat jihadistit -
pidättyvät hyökkäämästä hallituksen hallitsemille alueille.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa! Huomiseen.
Suomennos: Sirpa Bågman